b'\n_START_ARTICLE_\nPoseidonas\n_START_SECTION_\nKultas\n_START_PARAGRAPH_\nPoseidonas buvo labiausiai garbinamas keliuose miestuose: At\xc4\x97nuose, kur buvo antruoju pagal svarb\xc4\x85 po At\xc4\x97n\xc4\x97s, Korinte ir pietin\xc4\x97je Italijos teritorijoje, kur buvo svarbiausias Dievas._NEWLINE_Poseidonas vadintais tokiais epitetais kaip Enosichtonas (Enosichthon),  _NEWLINE_Seischtonas (Seischthon) ir Enosigajus (Ennosigaios), kurie rei\xc5\xa1kia \xe2\x80\x9e\xc5\xbdem\xc4\x97s drebintojas\xe2\x80\x9c, siejant su jo vaidmeniu sukeliant \xc5\xbeem\xc4\x97s dreb\xc4\x97jimus._NEWLINE_Pagal Pausian\xc4\x85, Poseidonas buvo vienas pagrindini\xc5\xb3 Delf\xc5\xb3 orakulo pri\xc5\xbei\xc5\xabr\xc4\x97t\xc5\xb3j\xc5\xb3, v\xc4\x97liau \xc5\xa1ias pareigas i\xc5\xa1 jo per\xc4\x97m\xc4\x97 Apolonas. Apolonas ir Poseidonas artimai bendradarbiavo daugyb\xc4\x97je sfer\xc5\xb3: pavyzd\xc5\xbeiui, kolonizacijoje, Apolonas dav\xc4\x97 leidim\xc4\x85 i\xc5\xa1keliauti ir \xc4\xafsikurti toliau nuo Delfo, tuo tarpu Poseidonas pri\xc5\xbei\xc5\xabr\xc4\x97jo kolonistus kelyje, taip pat jiems \xc4\xafsikuriant, u\xc5\xbe aukojimus teik\xc4\x97 \xc5\xa1var\xc5\xb3 vanden\xc4\xaf. Ksenofobas Anabasis (Xenophon Anabasis) apra\xc5\xa1o grup\xc4\x99 Spartos kari\xc5\xb3, dainuojan\xc4\x8di\xc5\xb3 \xc5\xa1lovinam\xc4\x85j\xc4\x85 giesm\xc4\x99 Poseidonui, kuri i\xc5\xa1 tikr\xc5\xb3j\xc5\xb3 yra dalis himno, paprastai dainuojamo Apolonui.    _NEWLINE_Poseidonas kaip ir Dionisas su savo menad\xc4\x97mis suk\xc4\x97l\xc4\x97 tam tikr\xc5\xb3 neramum\xc5\xb3. Vienas Hipokrato tekst\xc5\xb3 byloja, kad Poseidonas yra kaltas d\xc4\x97l tam tikros r\xc5\xab\xc5\xa1ies epilepsijos._NEWLINE_J\xc5\xabreiviai melsdav\xc4\x99 Poseidono saugios kelion\xc4\x97s, kartais skandindav\xc4\x99 arklius kaip auk\xc4\x85 jam.\n_START_SECTION_\nVaizdavimas\n_START_PARAGRAPH_\nVandens dievas Poseidonas visada vaizduojamas kaip raumeningas pagyven\xc4\x99s vyras su ilga barzda, rankoje laikantis tridant\xc4\xaf. Poseidono kariet\xc4\x85 traukia j\xc5\xabros arkliai. Taip pat siejamas su delfinais. Kai Poseidonas yra geros nuotaikos, jis kuria salas ir ramina j\xc5\xabras, kai bloga, jis trenkia su savo tri\xc5\xa1akiu \xc4\xaf \xc5\xbeem\xc4\x99 ir sukelia  chaoti\xc5\xa1kus \xc5\xbeem\xc4\x97s dreb\xc4\x97jimus, skendimus, laiv\xc5\xb3 du\xc5\xbeimus._NEWLINE_Gra\xc5\xbeus, kaip ir pats Dzeusas, skrieja Poseidonas bekra\xc5\xa1t\xc4\x97mis j\xc5\xabromis, o aplink jo kariet\xc4\x85 \xc5\xbeaid\xc5\xbeia delfinai, spie\xc4\x8diasi i\xc5\xa1 gelmi\xc5\xb3 i\xc5\xa1nirusios \xc5\xbeuvys. O kai mosteli Poseidonas savo gr\xc4\x97smingu tridan\xc4\x8diu, nelyginant kalnai i\xc5\xa1kyla j\xc5\xabros bangos, pasidabinusios baltomis put\xc5\xb3 keteromis, ir siau\xc4\x8dia baisi audra. Triuk\xc5\xa1mingai dau\xc5\xbeosi j\xc5\xabros bangos \xc4\xaf pakrant\xc4\x97s uolas ir drebina \xc5\xbeem\xc4\x99. Bet \xc5\xa1tai i\xc5\xa1tiesia Poseidonas savo tridant\xc4\xaf vir\xc5\xa1 bang\xc5\xb3, ir jos nurimsta. Nutyla audra, nusiramina j\xc5\xabra, pasidaro lygi it veidrodis ir vos girdimai plakasi \xc4\xaf krant\xc4\x85 \xe2\x80\x93 m\xc4\x97lyna, bekra\xc5\xa1t\xc4\x97.\n_START_SECTION_\nGimimas\n_START_PARAGRAPH_\nPoseidonas yra Krono ir R\xc4\x97jos s\xc5\xabnus. Kronas bijodamas, kad jo vaikai nuvers j\xc4\xaf nuo sosto, visus savo vaikus, i\xc5\xa1skyrus Dzeus\xc4\x85, kuri i\xc5\xa1gelb\xc4\x97jo motina, prarijo. U\xc5\xbeaug\xc4\x99s Dzeusas, patartas \xc5\xbemonos Metid\xc4\x97s, dav\xc4\x97 Kronui i\xc5\xa1gerti stebuklingo g\xc4\x97rimo, ir \xc5\xa1is visus vaikus, tarp j\xc5\xb3 ir Poseidon\xc4\x85, atrijo atgal. Dzeusas su Poseidonu ir prarytais vaikais, bei hekantonkheirais, kiklopais ir gigantais stojo \xc4\xaf kov\xc4\x85 su titanais, ir nugal\xc4\x97jo. _NEWLINE_V\xc4\x97liau pasaulio vald\xc5\xbeia buvo padalyta \xc4\xaf tris dalis, Dzeusui atiteko vald\xc5\xbeia \xc5\xbeem\xc4\x97je ir danguje, Poseidonui j\xc5\xabros vald\xc5\xbeia, o Hadui po\xc5\xbeemio pasaulis.'